Diari Oficial de la Generalitat Valenciana


Sumari del DOGV 6415, del 13-12-2010 (2010/13700)

RESOLUCIÓ de 23 de novembre de 2010, de la Conselleria d'Agricultura, Pesca i Alimentació, per la qual es convoquen, per a l'exercici 2011, les ajudes per a la revaloració, promoció i millora en el marc de la qualitat regulades per l'Orde d'11 de gener de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13325


Data del document
:   23-11-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 23 de novembre de 2010, de la Conselleria d'Agricultura, Pesca i Alimentació, per la qual es convoquen, per a l'exercici 2011, les ajudes per a la revaloració, promoció i millora en el marc de la qualitat regulades per l'Orde d'11 de gener de 2008. [2010/13855]  
En l'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a la revaloració, promoció i millora en el marc de la qualitat (DOCV núm. 5711, de 26.02.2008), modificada mitjançant l'Orde 6/2010, de 10 de febrer, de la Conselleria d'Agricultura, Pesca i Alimentació (DOCV núm. 6211, de 22.02.2010), es regulen les bases per a la concessió de les esmentades ajudes, règim d'ajudes notificat a la Comissió Europea com ajuda N788/2006, i autoritzat mitjançant la Decisió positiva C(2007)2546, de 8 de juny de 2007.  
En l'esmentada orde de bases es preveu que el procediment s'inicia amb la convocatòria.   
Sobre la base d'això, a l'efecte d'inici el procediment de tramitació i del consegüent termini de presentació de sol·licituds a les ajudes abans esmentades, a proposta de la directora general de Comercialització, resolc:  
Primer  
Convocar, per a l'exercici 2011, les ajudes per a la revaloració, promoció i millora en el marc de la qualitat regulades per l'Orde d'11 de gener de 2008, de la Conselleria d'Agricultura, Pesca i Alimentació, i modificada mitjançant l'Orde 6/2010, de 10 de febrer, de la Conselleria d'Agricultura, Pesca i Alimentació.  
Segon  
Estes ajudes convocades es concediran a càrrec del programa 714.60, línia T1690000, «Promoció de la Qualitat Agroalimentària»; i programa 762.20, línia T6124000, «Millorar la comercialització dels productes agroalimentaris de la Comunitat Valenciana».  
Tercer  
D'acord amb el projecte de llei de pressupostos de la Generalitat, la dotació pressupostària estimada serà de nou-cents cinquanta mil euros (950.000 €) de la línia T1690000; i dos milions cent vint mil euros (2.120.000 €), de la línia T6124000.  
Quart  
D'acord amb allò que es preveu en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de pagament, la concessió de les ajudes estarà condicionada a l'existència, en la Llei de Pressupostos de la Generalitat, per a l'exercici 2011, de crèdit adequat i suficient per a això. Els actes dictats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que hi havia en el moment en què van ser produïts aquells actes.  
Quint  
El termini de presentació de les sol·licituds d'ajudes per a la revaloració, promoció i millora en el marc de la qualitat per a l'exercici 2011, comença a partir de l'endemà de la publicació d'esta resolució en el Diari Oficial de la Comunitat Valenciana i finalitza el 15 de febrer de 2011.  
Sext  
El termini de justificació de les despeses s'establix fins al 31 d'octubre de 2011, llevat que es determine un termini posterior en la resolució de la concessió de l'ajuda.  
Sèptim  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Octau  
Contra esta resolució, que posa fi a la via administrativa es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació, en el termini d'un mes des de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.   
València, 23 de novembre de 2010.- La consellera d'Agricultura, Pesca i Alimentació: Maritina Hernández Miñana.